**27. Diphyllobothrium latum és Hymenolepis nana**

*D. latum:*

**1. Morfológia:**

* **Cestoda**, galandféreg, diphyllobothriasis (*hal-galandférgesség*) okozója
* Leghosszabb Platyhelminth, akár **13 méter** is lehet
* Két szívógödrével rögzül a bélben, scolexén nincs horog
* Peték oválisak, fedelesek

**2. Patogenezis és klinikai kép:**

Emberi fertőzés **halban lévő lárvákkal** - vékonybélben fejlődik ki a féreg - proglottisokból megtermékenyített peték széklettel ürülnek - embrionált petéket az evezőlábú rákok fogyasztják el, benne fejlődik ki a **procercoid lárva**. A rákot fogyasztó halban fejlődik ki a **plerocercoid lárva**, ez a hal izomzatába kerül - ezzel fertőződik az ember (ált. egy féreg).

Előfordul tünetmentes fertőzés, **hasi fájdalom, hasmenés, B12 vitamin hiány**

**3. Diagnosztika és terápia:**

* pete és proglottis kimutatás a székletből
* **niclosamid, praziquantel**

*H. nana:*

**1. Morfológia:**

* **Cestoda**, törpegalandféreg (hymenolepidosis)
* Féreg 3-5 cm, *scolex rostellumán 20-24 horogból* álló koszorú
* Pete 30-50 μm, két membrán határolja, kettő között horgok és poláris filamentumok

**2. Patogenezis és klinikai kép:**

Fertőzés: direkt kontaktus, fertőzött étel - nem feltétlenül kell köztigazda - egész ciklus az emberben - peték a duodenumban kikelnek, vékonybélben **cysticercoiddá**, majd féreggé alakulnak. A proglottisokból a fertőzőképes peték kiszabadulnak, reinfekció lehetséges.

Másik lehetséges ciklus: pete az ízeltlábúakban cysticercoiddá alakul, ez fertőzhet embert (több száz féreg lehet az ember belében).

Előfordul tünetmentes fertőzés, **hasmenés, fájdalom, rossz közérzet.**

**3. Diagnosztika és terápia:**

* pete kimutatása a székletből
* **niclosamid, praziquantel**