**24. Toxoplasma gondii**

*Toxoplasma gondii: Sporozoa*

**1. Fejlődési ciklus és pathogenezis:**

Obligát **intracelluláris protozoon** - definitív gazda a macska. Bélcsatornájában szexuális szaporodás zajlik, spóra nélküli **oocysta** ürül a széklettel. A székletben 48 h alatt sporulálódik a cysta, 9-13 μm nagyságú, két **sporocystát,** benne 4-4 **sporozoitát** tartalmazó oocysta fejlődik.

Közti gazda fertőződik: oocystával (kontaminált víz, élelmiszer) - **tachyzoitokká** alakulnak, amik sejteket fertőzve szöveteket roncsolnak. Szövetek között **bradyzoitákká** alakulnak, ezek aggregálódva **szöveti cystát** képeznek. A szöveti cysta is fertőzhet nem kellően hőkezelt hússal, belőlük a macskákban gametocyták fejlődnek.

Ember fertőződhet: **oocystával kontaminált étellel, vízzel; szöveti cystával húsból; transzplacentárisan vagy transzfúzióval.**

**2. Klinikai kép:**

Vékonybélből az *agyba, tüdőbe, májba, lymphoid szervekbe, szembe* jutnak a sejtek

* **akut fertőzés:** láz, myalgia, lymphadenitis
* **krónikus fertőzés**: lymphadenitis, hepatitis, encephalomyelitis, myocarditis
* látens fertőzés, relapsusok (AIDS mellett súlyos!) - encephalitis
* **congenitalis fertőzés:** anya közvetlen terhesség előtti, első trimeszterbeli fertőzését átadja a magzatnak - **abortus, koraszülés, fejlődési rendellenességek** (mentális/motoros, micro- és hydrocephalia, vakság, anaemia, máj, vese), későbbi chorioretinitis, szellemi visszamaradottság

**3. Diagnosztika és terápia**

Dg.:

* **szerológia** - T. gondii szerológia profil ELISA-val, Sabin-Feldman festékkizárásos teszt
* biopsziás mintából kórokozó kimutatása
* magzatoknál amniocentézis, PCR
* egérbe oltva tenyésztés

Th.:

* általában spontán gyógyul
* congenitalis: **sulfonamid és pyrimethamin** (teratogén) **vagy spiramycin**
* HIV-fertőzés mellett: *pyrimethamin és sulfadiazine*

*Babesia fajok - pl. Babesia microti*

* **Sporozoa, IC pathogén, vvt-t fertőz**
* állatok infekciói, emberi fertőzés kullancscsípés eredménye - bovin, rágcsáló eredet
* trophozoiták vvt-t fertőznek, merozoitákká alakulva feloldják a sejteket
* lehet tünetmentes - periodicitást nem mutató **lázas tünetegyüttes, anaemia, veseelégtelenség, hepato- splenomegália**
* Dg.: vérkenet - maláriára jellemző granulumok nincsenek, szerológia, xenodiagnózis (hörcsög)