**29. Paragonimus westermani és Fasciola hepatica**

*F. hepatica, (F. gigantica), Fasciolopsis buski:*

**1. Morfológia:**

* **Trematoda**, májmétely és bélmétely
* Lapos, levél alakú
* Hermafrodita
* 20-30 mm hosszú, fejlett feji és hasi szívóka
* Petéi 70\*140 μm, fedelesek

**2. Patogenezis és klinikai kép:**

Széklettel ürített petékből vízben csillós lárva keletkezik (**miracidium**), köztigazda vízicsigába kerül, lárvává alakul (**cercaria**), vízi növényen, füvön encisztálódik, *növényevő állatokba* jut. véletlenül emberbe, excisztálódó **metacercariák** a bélfalon át a májba jutnak, epevezetékbe ürítik a petéiket.

F. buski a vékonybélben marad, *köztigazdái a sertés, kutya, nyúl.*

Tünettan:

* májmétely: *májtáji fájdalom, láz, hepatomegália, májnecrosis, obstrukciós icterus*
* bélmétely: *hasmenés, fájdalom, fekélyek*

**3. Diagnosztika és terápia:**

* pete kimutatása székletből, epéből
* **praziquantel** (F. buski), **bithionol és triclabendazol**

*Paragonimus westermani:*

**1. Morfológia:**

* **Trematoda**, tüdőmétely (paragonimiasis)
* 1\*0,5 cm
* petéje fedeles

**2. Patogenezis és klinikai kép:**

Két köztigazda - bronchiolusokban élő féreg petét ürít, ez a köpettel ürül (esetleg lenyelve széklettel). A vízbe jutott petékből **miracidumok** szabadulnak ki, csigába jutnak (**elsődleges köztigazda**), itt **sporocystát, cercariát** képeznek. A cercaria elhagyja a csigát, rákokban **(másodlagos köztigazda)** encisztálódik, a **metacercariák** a rákhússal jutnak az emberbe - a duodenumban excisztálódnak, a rekeszen átfúrva magukat a **tüdőbe** jutnak, itt betokozódnak - vagy továbbvándorolnak harántcsíkolt izomba, agyba.

Tünettan: **köhögés, véres köpet, nehézlégzés, oldalfájdalom, fibrosis, neurológiai panaszok** (agyi paragonismus esetén)

**3. Diagnosztika és terápia:**

* petekimutatás köpetből, székletből
* bőr túlérzékenységi teszt
* **praziquantel, bithionol**