**30. Schistosoma fajok**

*GI bilharziázis - S. mansonii, S. japonicum*

*Húgyúti bilharziázis - S. haematobium*

**1. Morfológia:**

* **Trematoda**, mételyek
* **Váltivarúak** - hím árokszerűen körülfogja a nőstényt
* Pete identifikálás: S mansonii pete oldalán nagy tüske, S. japonicum oldalán kis tüske, S. haematobium petén terminális tüske

**2. Patogenezis és klinikai kép:**

Peték (fertőzött ember üríti) széklettel vagy vizelettel vízbe kerülnek, ott **miracidiumok** jutnak ki belőlük és **köztigazda csigát** fertőznek - benne **sporocysta**, majd **cercaria** keletkezik - ez jut ki a csigából, az emberbe percutan jut be, apró **vénákban telepednek meg** a kifejlett férgek.

* S. japonicum: vékonybél mesenteriális vénák
* S. mansoni: vastagbél mesenteriális vénák
* S. haematobium: húgyhólyag asszociált vénák

**Erek endotheljét átfúrva** a petéket a bélbe/hólyagba juttatja a nőstény féreg, széklettel/vizelettel ürülnek.

Klinikai kép: három fázis

* **Allergiás reakció:** viszketés, bőr kivörösödése
* **Katayama-szindróma:** vénákban való megtelepedés miatt - láz, köhögés, utricaria, arthralgia, lymphadenopathia, splenomegalia, hasi fájdalom, leukocytosis, eosinophilia
* **Krónikus fázis:** idegentest-reakció - **granulomaképződés, gyulladás, fibrosis,** hegesedés, hasi fájdalom, véres hasmenés; periportális fibrosis, nyelőcső varicositás, vérzések, ascitesz - haematuria, dysuria, hólyagcarcinoma

**3. Diagnosztika és terápia:**

* petekimutatás székletben, vizeletben, biopsziás minták
* th.: **praziquantel**