**Subcutan mycosisok**

**Dimorf gombák, penészek** – nedves, meleg élőhelyeket kedvelik, környezetben, növényzeten élnek, *traumás inokulációval* jutnak a subcutisba – *foglalkozási betegség* (földművesek, kertészek). Krónikus, **destruktív lefolyás**, izom- és csontérintettség, terápiára rosszul reagál.

**Kórokozók, kórképek:**

* **Sporotrichosis – Sporothrix schenkii**: dimorf gomba, Mo-on sporadikus, inkább trópusi. Krémfehér telepeket képez 37°-on, barnás színű 25°-on. Lehet primer szoliter lézió, de inkább nyirokutak mentén, kezdetben fájdalmatlanul terjedő *csomók, sipolyok, fekélyek*. Szövettani mintában: aszteroid sejtek.

DD.: actinomycosis, tuberculosis cutis, idegentest reakció

* **Chromoblastomycosis** – trópusi, pigmentált gombák (pl. **Cladophialophora, Fonsecae fajok**), lassan növő *verrucosus felrakódások*, szövettanilag scleroticus testek.
* Chromomycosis - Phialophora fajok
* **Phaeohyphomycosis – pl. Alternaria alternata** – bőrsérüléssel fertőz, prediszponál a szervtranszplantáció, *soliter subcutan cysták, granulomák, melanin tartalmú fonalakkal*.
* **Hyalohyphomycosis** – ubiquiter gombák, pl. **Pseudoallescheria boydii** – melaninmentes szövettan, sporotrichosishoz hasonló *multiplex, nyirokutak mentén terjedő laesiók*.
* **Eumycotikus mycetoma** – gomba okozta granulomatózus fertőzés, kevert – lábon, kézen duzzadás, *sipolyozás, gyakran izomra-csontra terjed* (**Madura-láb**), termofilek – trópusi fertőzés, traumás inokuláció.

DD.: actinomycosis, nocardiosis

* **Subcutan zygomycosis** – járomspórás gombák, pl. **Mucoraceae család**, gyorsan penetrál – cukorbetegség, immunhiány prediszponál, *rhinocerebrális forma* orron belélegezve, lamina cribrosán át penetrál az agyba – nincs hatékony terápia!

**Diagnosztika:**

natív mikroszkópia, szövettan, tenyésztés subcutan mintából, granulumokból, tőkékből – *KOH expozíció után gombafonalak szövedéke látható*

**Terápia:**

sebészi-kémiai eradikáció, gyógyszerek: *itraconazol, terbinafin*